**Keszthely Város Önkormányzata Képviselő-testülete**

**2/2016. (I. 29.) önkormányzati rendelete**

**Keszthely Város Önkormányzata Szervezeti és Működési Szabályzatáról szóló**

**23/2014. (X. 22.) önkormányzati rendelet módosításáról**

Keszthely Város Önkormányzata Képviselő-testülete Magyarország Alaptörvénye 32. cikk (1) a) pontjában rögzített felhatalmazás alapján Keszthely Város Önkormányzata Szervezeti és Működési Szabályzatáról szóló 23/2014. (X. 22.) önkormányzati rendeletét (továbbiakban: Rendelet) az alábbiak szerint módosítja.

**1.§** A Rendelet 12.§ (3) bekezdés b.) pontjában a „városi bíróság” megnevezés „***járásbíróság***” megnevezésre módosul.

**2.§**A Rendelet 45.§ (2) bekezdés a.) pontja az alábbiak szerint egészül ki:

***„45.§***

***…***

***(2)***

***a) …. valamint az egyéni választókerületi elképzelések megvalósítására.***

***…”***

**3.§** A Rendelet 51.§ (1) bekezdés h.) pontja az alábbiak szerint egészül ki:

„51.§

1. A polgármester feladatai különösen:

…

h.) gyakorolja a munkáltatói jogokat a jegyző, az egyéb munkáltatói jogokat az alpolgármester, ***~~és~~*** az önkormányzati intézményvezetők, ***az önkormányzati intézmények gazdálkodási feladatait ellátó szervezet gazdasági vezetője***, ***valamint a kizárólagos önkormányzati tulajdonban lévő gazdasági társaságok ügyvezetői*** tekintetében.

…”

**4.§** A Rendelet 57.§ (3) bekezdése az alábbiak szerint módosul:

„57.§ Költségvetés

…

(3) A költségvetési rendelet-tervezetet a jegyző készíti elő, ***melyet követően a költségvetés tervezetét a képviselő-testület valamennyi bizottsággal közösen munkaértekezleten megtárgyal.*** ***Ezt követően a költségvetési rendelet-tervezetet a polgármester nyújtja be a képviselő-testületnek*** ***tárgyév február 15-éig, ha a központi költségvetésről szóló törvényt az Országgyűlés a naptári év kezdetéig nem fogadta el, akkor annak hatálybalépését követő*** negyvenötödik napig. Az előterjesztést valamennyi bizottság előzetesen megtárgyalja és a Pénzügyi, Jogi Bizottság írásos véleményével a polgármester a képviselő-testület elé terjeszti.”

**5.§** A Rendelet 1. számú melléklete – Keszthely Város Önkormányzata önként vállalt feladatai - jelen rendelet Mellékletében foglaltak szerint módosul.

**6.§** A Rendelet 2. számú melléklete – a polgármesterre átruházott hatáskörök – V/o.) pontja az alábbiak szerint módosul:

„V. Az önkormányzati vagyon hasznosításának hatásköre

…

o.) ***az államháztartás számviteléről szóló 4/2013. (I. 11.) Korm.rendelet 1.§ (1) 1. pontja*** alapján „behajthatatlan követelésnek” minősülő követelés leírásának engedélyezésére, valamint esetenként bruttó 500.000,- Ft értékhatárig az államháztartásról szóló 2011. évi CXCV. törvény 97.§ szerinti követelés-elengedésre, illetve mérséklésére,

…”

**7.§** A Rendelet 2. számú melléklete – a polgármesterre átruházott hatáskörök – VI. pontjának címe „Művelődés, oktatás területén” megnevezésről „Köznevelés és kultúra területén” megnevezésre módosul.

**8.§** A Rendelet 2. számú melléklete – a polgármesterre átruházott hatáskörök – VII. pontjának c.) pontja az alábbiak szerint módosul:

„VII. Egyéb ügyekben:

…

c.) Az önkormányzat nettó 50 MFt értékhatárt meg nem haladó értékű építési beruházása, valamint nettó ***18*** MFt-ot meg nem haladó árubeszerzés és szolgáltatás megrendelései esetén lefolytatja a közbeszerzési eljárást.

…”

**9.§** A Rendelet 2. számú melléklete – a polgármesterre átruházott hatáskörök – VII. pontjának f.) pontja helyébe az alábbi rendelkezés lép:

„VII. Egyéb ügyekben:

…

f.) ***kiadja a parkolás szabályozásáról és a várakozás igénybevételének rendjéről szóló 15/2015. (IV. 30.) önkormányzati rendelet szerinti engedélyeket,***

…”

**10.§** A Rendelet 3. számú mellékletének – Keszthely Város Önkormányzata Képviselő-testülete állandó bizottságainak feladat- és hatásköre - I/2/2/1. pontja az alábbiak szerint módosul:

„2. Pénzügyi, Jogi Bizottságra átruházott hatáskörök:

…

2/1.) ***félévente megtárgyalja*** Keszthely Város Önkormányzatát érintő peres ügyekről szóló tájékoztatást,

…”

**11.§** A Rendelet 3. számú mellékletének – Keszthely Város Önkormányzata Képviselő-testülete állandó bizottságainak feladat- és hatásköre - I/2/2/2.) pontja helyébe az alábbi rendelkezés lép:

„2. Pénzügyi, Jogi Bizottságra átruházott hatáskörök:

…

***2/2.) az Emberi Erőforrások Bizottsággal együtt megtárgyalja és jóváhagyja az önkormányzat fenntartásában működő köznevelési, közművelődési, kulturális, egészségügyi és szociális intézmények szervezeti és működési szabályzatát, szakmai programját, házirendjét,***

*…”*

**12.§** A Rendelet 3. számú mellékletének – Keszthely Város Önkormányzata Képviselő-testülete állandó bizottságainak feladat- és hatásköre - III/1/A/1/17. pontja az alábbiak szerint módosul:

„III. Emberi Erőforrások Bizottsága:

1. Kötelező feladatai:
2. Egészségügyi, szociális és esélyegyenlőségi feladatai körében:

…

1/17.) véleményezi a háziorvosi, ***fogorvosi*** és védőnői körzethatárok megállapítását, módosítását,

…”

**13.§** A Rendelet 3. számú mellékletének III/2. pontja az alábbiak szerint módosul, illetve kiegészül:

„2. Az Emberi Erőforrások Bizottságára átruházott hatáskörök

2/1.) a szociális igazgatásról és szociális ellátásokról szóló 1993. évi III. tv. alapján a temetéshez nyújtott támogatás és a gyermekek jogán járó támogatás kivételével eseti ellátást állapít meg, kérelmezőnként évente egyszer, a jövedelmi határtól és a gépkocsi vagyontól függetlenül rendkívüli szociális helyzet esetén,

2/2.) javaslatot tesz a képviselő-testületnek az üresen álló felújításra szoruló lakások hasznosítási feltételeinek kidolgozására,

2/3.) javaslatot tesz az önkormányzati tulajdonú lakások hasznosításának formáira és eszközeire,

2/4.) javaslatot tesz a képviselő-testületnek az önkormányzati tulajdonú lakások éves felújítási címlistájára,

2/5.) javaslatot tesz a polgármesternek, illetőleg a képviselő-testületnek önkormányzati tulajdonú lakások értékesítésére, értékesítésre kijelölésre illetve, lakások visszavásárlására,

2/6.) javaslatot tesz a képviselő-testületnek a lakások lakbérének (piaci, költségelvű, szociális) mértékére,

2/7.) Keszthely Város Önkormányzata fenntartásában működő nevelési intézmény

* + nevelési, illetve pedagógiai ***és továbbképzési*** programjának ***jóváhagyása* (*Nkt. 62. § (2)),***
  + minőségirányítási programjának jóváhagyása,
  + ***nevelési év tanrendjének véleményezése (20/2012. (VIII. 31.) EMMI r. 3.§ (1))***

2/8.) Óvodai felvételi bizottság szükség szerinti szervezését,

2/9.) Intézményi beiratkozás időpontjának meghatározása, közzététele

2/10.) Óvodák működési körzetének meghatározása, közzététele,

2/11.) Óvoda heti és éves nyitvatartási rendjének meghatározása

2/12.) Közművelődési intézmények tevékenységére vonatkozó éves munkaterv jóváhagyása.

2/13.) A Fejér György Városi Könyvtár feladatainak és használati szabályzatának, ***küldetésnyilatkozatának,*** valamint a beiratkozás díjának meghatározása és jóváhagyása,

2/14.) A kulturális szakemberek beiskolázási és továbbképzési tervének, valamint módosításának jóváhagyása,

2/15.) dönt a napközi otthonos óvodák beiratkozási időpontjáról.

2/16.) a Pénzügyi, Jogi Bizottsággal együtt megtárgyalja és jóváhagyja ***az önkormányzat fenntartásában működő köznevelési, közművelődési, kulturális, egészségügyi és szociális*** intézmények szervezeti és működési szabályzatát, ***szakmai programját, házirendjét****,*

2/17.) elbírálja a hátrányos szociális helyzetű felsőoktatási hallgatók, illetőleg felsőoktatási tanulmányokat kezdő fiatalok támogatásával kapcsolatos pályázatokat,

2/18.) a nemzeti köznevelésről szóló 2011. évi CXC. törvény 73. § (4) bekezdése alapján ellátja a Keszthely városban székhellyel rendelkező köznevelési intézmények intézményi tanácsába történő tagok delegálásával kapcsolatos feladatokat,

2/19.) a bizottság elnöke ellátja a Keszthelyi Települési Értéktár Bizottság tagi teendőit.

2/20.) a nemzeti köznevelésről szóló 2011. évi CXC. törvény (továbbiakban: Nkt.) 83.§ (4) bekezdése alapján a fenntartó megkeresése esetén véleményezi fenntartó által a köznevelési intézmény feladatának megváltoztatásával, nevének megállapításával, valamint vezetőjének megbízásával és megbízásának visszavonásával összefüggő döntését vagy véleményének kialakítását.

2/21.) a bölcsőde nyári nyitvatartási rendjének jóváhagyása

2/22.) dönt a bizottság részére az önkormányzat éves költségvetési rendeletében biztosított pénzösszeg felhasználásáról.

***2/23.) dönt a gyermekek tanuszodai szállításáról,***

***2/24.) jóváhagyja a Balatoni Múzeum küldetésnyilatkozatát, múzeumi digitalizálási stratégiáját (1997. évi CXL. tv. 42.§ (4) bek. b) pont).***

**14.§** (1) E rendelet 2016. február 1. napján lép hatályba.

(2) Jelen rendelet hatályba lépésével egyidejűleg hatályát veszti a Rendelet

a.) 10.§ (5) bekezdés a.) pontja,

b.) 51.§ (3) bekezdése,

c.) 57.§ (2) bekezdése,

d.) 2. számú melléklete VII/e.) pontja és

e.) 3. számú melléklete II/1/1/17.) pontjának ötödik francia bekezdése.

(3) A Rendelet 5. számú függelékének a társulásokra vonatkozó utolsó sora törlésre kerül.

(4) Jelen rendelet a hatályba lépését követő napon hatályát veszti.

|  |  |
| --- | --- |
| Ruzsics Ferenc | Dr. Horváth Teréz |
| polgármester | jegyző |

Melléklet

1. számú melléklet

**Keszthely Város Önkormányzata önként vállalt feladatai**

|  |  |  |
| --- | --- | --- |
| **Ssz.** | **Feladat** | **Ellátási forma** |
| ***Közművelődés*** | | |
|  | Balatoni Múzeum működtetése | - |
|  | Helyi média működésének elősegítése | Helyi médiumok működési és pályázati támogatása |
|  | Kulturális alapítványok, civil szervezetek támogatása | * Újkori Középiskolás Helikon Ünnepségek Alapítvány, * egyéb kulturális alapítványok és egyesületek, klubok, körök támogatása * könyvkiadás támogatása |
|  | Balaton Kongresszusi Központ és Színház | működési támogatás, rendezvénytámogatás |
| ***Sport*** | | |
|  | „Sportiroda” működtetése | a Gazdasági Ellátó Szervezet keretein belül |
|  | Sportegyesületek, klubok, körök támogatása, sportesemények megrendezése | Pénzügyi támogatás, ill. kedvezményes terem- és pályahasználat |
|  | Csik Ferenc Tanuszoda üzemeltetése | Keszthelyi VÜZ Nonprofit Kft. üzemeltetésében, tanuszodai úszásoktatás támogatása |
| ***Ifjúsági feladatok*** | | |
|  | Ifjúsági feladatok ellátása és a keszthelyi ifjúsági szervezetek támogatása | Keszthelyi Polgármesteri hivatal keretein belül illetve pénzügyi támogatás formájában |
| ***Városüzemeltetési feladatok*** | | |
|  | Közterület-felügyelet működtetése | Keszthelyi Polgármesteri hivatal keretein belül |
|  | Piac működtetése | Keszthelyi VÜZ Nonprofit Kft-n keresztül, szerződés alapján |
|  | Egyéb város- és községgazdálkodási feladatok |  |
|  | Balaton-parti szúnyogirtás |  |
|  | Közterületi térfigyelő rendszer működtetése, karbantartása | Évenkénti szerződéskötés és a Zala Megyei Rendőrkapitánysággal kötött együttműködési megállapodás alapján |
|  | Nyilvános illemhelyek működtetése (bérleti díj, telepítési költség stb.) | Határozatlan idejű szerződés alapján |
|  | Utcanév-táblák, egyéb tájékoztató táblák kihelyezése és pótlása |  |
| ***Vagyongazdálkodás*** | | |
|  | Helyiség biztosítása társadalmi szervezetek, gazdasági társaságok és természetes személyek részére | bérlet- ill. térítésmentes használat formájában |
| ***Lakásgazdálkodás*** | | |
|  | Lakáshoz jutás támogatása | a Döntőbizottság, az Emberi Erőforrások Bizottsága javaslata alapján, ill. Képviselő-testület által, továbbá lakóingatlan-vásárlás |
| ***Egészségügyi ellátás*** | | |
|  | Alapellátási Intézet működtetése | Egészségügyi vállalkozóval kötött megállapodás útján |
|  | Fogszabályozás működtetése | Egészségügyi vállalkozóval kötött megállapodás útján |
| **Ssz.** | **Feladat** | **Ellátási forma** |
| ***Egyéb*** | | |
|  | Bizottságok működtetése | Bizottságok keretein belül |
|  | Pénzügyi, Jogi Bizottság |  |
|  | Városstratégiai Bizottság |  |
|  | Emberi Erőforrások Bizottsága |  |
|  | Testvérvárosi kapcsolatok fenntartása | Keszthely és Hof van Twente (Hollandia), Boppard (Németország), Alanya (Törökország), Székelyudvarhely (Románia) és Stary Sacz (Lengyelország) közötti kapcsolat ápolása |
|  | Együttműködési megállapodás | Jedrzejow (Lengyelország), Piwniczna-Zdrój (Lengyelország) - kapcsolatápolás |
|  | Turisztikai feladatok ellátása | Keszthelyi Turisztikai Egyesület támogatása |
|  | Nemzeti, nemzetközi és városi ünnepek, rendezvények megtartása | nemzeti, nemzetközi ünnepek  Keszthely Város Napja |
|  | Egyéb rendezvények megtartása |  |
|  | **Egyéb szervezetek/feladatok ellátásának támogatása**  ***a mindenkor hatályos helyi önkormányzati költségvetési rendelet alapján*** | * **Sarutlan Karmelita Rend** * **Bursa Hungarica ösztöndíjpályázat** * **Szent Erzsébet Alapítvány** * **Zala Volán Zrt.** * **Keszthelyért Polgárőr Egyesület** * **Nyári Bűnmegelőzési Iroda** * **Magyar Máltai Szeretetszolgálat Keszthelyi Csoportja** * **Bethlen Gábor Nyugdíjasklub** |
|  | **Tagdíjak**  ***a mindenkor hatályos helyi önkormányzati költségvetési rendelet alapján*** | * **Balatoni Szövetség** * **Kisvárosi Önkormányzatok Országos Érdekszövetsége** * **Saldo** * **MÖSZ** * **Pannon EGTC** * **egyéb** |
|  | Alpolgármester díjazása és járuléka, költségtérítése |  |
|  | Önkormányzati képviselők, bizottsági tagok tiszteletdíja és járuléka |  |
|  | Polgármesteri tartalék (***helyi önkormányzati képviselői*** keretekkel együtt) |  |
|  | Keszthely és Környéke Kistérségi Többcélú Társulás |  |
|  | Roma Nemzetiségi Önkormányzat támogatása |  |
|  | Idősek Otthona működtetése |  |
|  | Egészségügyi prevenciós feladatok | Prevenciós keret biztosításával |
|  | Pályázatok előkészítése, önrésze |  |
|  | Pályázatok megvalósítása |  |
|  | Bűnmegelőzés |  |
|  | Intézmények felújítása |  |